Jošavka (rijeka)
Jošavka je lijeva i jedna od najvećih pritoka Vrbanje, u koju se ulijeva u Čelincu. Nastaje (na 360 m n/v) od dva potoka: Ćetina i Babića potok, koji izviru na sjeveroistočnim padinama uzvisine Tromeđa (404 m) u podnožju masiva planine Uzlomac. 

Desne pritoke Jošavke su: Stanikova rijeka, Mlinska rijeka, Jelovača, Mliješnica i Gozna, a lijeve: Jevđevića potok, drugu čine Prlišnica i Crna rijeka,  pa slijede Baserovača, Repušnica i Balatin.

Zbog nereguliranog korita i povećanog uticaja antropogenih faktora, u prvim decenijama XXI stoljeća sve češće se izlijeva i čini ogromne materijalne štete, a odnosi i ljudske živote.

Od Čelinca, uzvodno, većim dijelom doline Jošavke prolazi saobraćajni koridor u kojem su željeznička pruga Banjaluka–Doboj–Sarajevo–Ploče i lokalna cesta (preko mjesta Ukrina (niz rijeku Ukrinu) za Doboj.

Reference 

Rijeke u Bosni i Hercegovini